03/Sv. 29 Službeni list Europske unije 157 31997R0226 L 37/2 SLUŽBENI LIST EUROPSKIH ZAJEDNICA 7.2.1997. UREDBA KOMISIJE (EZ) br. 226/97 od 6. veljače 1997. o utvrđivanju detaljnih pravila za primjenu Uredbe Vijeća (EZ) br. 2443/96 o predviđanju dodatnih mjera izravne dohodovne potpore proizvođačima ili potpore sektoru govedine i teletine KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 2443/96 od 17. prosinca 1996. o predviđanju dodatnih mjera izravne doho- dovne potpore proizvođačima ili potpore sektoru govedine i teletine (!), a posebno njezin članak 4., budući da, radi transparentnosti između država članica te nadzora i pravilnog upravljanja dodatnim isplatama predviđe- nima u Uredbi (EZ) br. 2443/96, države članice trebaju obavije- stiti Komisiju o modelu dodjeljivanja potpora koji se koristi, nacionalnim detaljnim pravilima primjene u vezi s provedbom mjera predviđenih u toj Uredbi te o konačnoj isplati; budući da je, kako bi se državama članicama omogućilo provo- denje Uredbe (EZ) br. 2443/96 što je prije moguće, potrebno da ova Uredba stupi na snagu bez odgađanja; budući da su mjere predviđene ovom Uredbom u skladu s mišljenjem Upravljačkog odbora za govedinu i teletinu, DONIJELA JE OVU UREDBU: Članak 1. U vezi s dodatnom potporom predviđenom u članku 1. Uredbe (EZ) br. 2443/96, države članice dostavljaju Komisiji: (a) bez odgađanja, opis objektivnih kriterija i mjera za izbjega- vanje poremećaja tržišta korištenih pri utvrđivanju metoda dodjele potpora: — za izravne dohodovne potpore proizvođačima, a posebno predviđene iznose, osnovu njihova izračuna i predviđene datume isplate, — za izravne potpore sektoru govedine i teletine, a posebno vrstu poduzetih mjera, osnovu  izračuna potpora i predviđene datume isplate. (b) najkasnije 15. studenoga 1997., ukupne iznose isplaćenih potpora te broj i vrstu korisnika potpora i dotičnih mjera. Članak 2. Ova Uredba stupa na snagu na dan objave u Službenom listu Europskih zajednica. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 6. veljače 1997. (!) SL L 333, 21.12.1996., str. 2. Za Komisiju Franz FISCHLER Član Komisije